06/07/2018 | Administración LocalMunicipal
Narón
Secretaría
Bases do IX Concurso de Fotografía “Cidade de Narón”

A Alcaldía deste Concello, por resolución de data 29 de xuño de 2018, aprobou as Bases do IX Concurso de Fotografía “Cidade de Narón”, que quedan redactadas como segue: 1. A Concellería de Turismo do Concello de Narón convoca, como cada ano, o Concurso de Fotografía “Cidade de Narón”, que no 2018 acada a súa novena edición, coas condicións e características recollidas nestas Bases.2. O concurso é gratuíto e está aberto a toda persoa maior de idade.3. Cada fotografía presentada deberá mostrar a riqueza de Narón, tanto en patrimonio monumental e arqueolóxico como en espazos naturais de interese, de lecer, culturais, tecnolóxicos ou festas populares. É obrigatorio que o lugar ou entorno sexa do Concello de Narón e como tal sexa recoñecible.4. Cada concursante poderá presentar un máximo de 3 fotografías en cor ou branco e negro coas seguintes características: - O soporte será obrigatoriamente dixital. As fotografías deberán ter unha resolución mínima de 1024 x 768 px., e os formatos admitidos serán JPG, TIFF e PNG. - Cada fotografía debe levar un título como nome de arquivo. - Quedarán excluídas as fotografías con importantes retoques ou alteracións manuais ou dixitais. - Poderán opcionalmente presentarse en formato papel, cun tamaño mínimo de 20 x 25 cm. e máximo de 30 x 45 cm. Isto non exime da obrigatoriedade de presentar as fotografías en soporte dixital.5. Establécense os seguintes premios, que poderán ser declarados desertos e estarán suxeitos ao disposto na lexislación fiscal vixente no momento da concesión: 1º Premio.750 € 2º Premio.300 € 3º Premio.150 € Ningún concursante poderá ser premiado por máis dunha fotografía que presente ao concurso.6. Á hora de valorar as fotografías, o xurado poderá outorgar un máximo de 30 puntos a cada unha delas, de acordo cos seguintes criterios: - Pola calidade técnica-artística da imaxe: ata 10 puntos. Valoraranse aspectos como o encadre, o enfoque ou a luminosidade da imaxe, axustados ao que a fotografía pretende amosar. - Pola orixinalidade: ata 10 puntos. Terase en conta neste apartado que a imaxe sexa unha nova forma de achegarse ao asunto que pretende amosar, ou ben que amose aspectos do Concello menos tratados noutras edicións deste concurso. - Polo grao de representatividade do Concello: ata 10 puntos. Valorarase a existencia de elementos icónicos do noso Concello, sendo este recoñecible como condición necesaria para a valoración da fotografía.7. O xurado estará formado por profesionais da fotografía de empresas e/ou medios de comunicación do entorno naronés, así como por un representante do Concello. A composición exacta do xurado darase a coñecer con suficiente antelación ao fallo do concurso a través da wep municipal.8. As fotografías presentaranse en forma de plica, do seguinte xeito: - Nun sobre grande escribirase exclusivamente de forma visible: “IX Concurso de Fotografía Cidade de Narón”, e un pseudónimo libremente elixido polo autor, coa única condición de que non permita que este sexa facilmente identificable. - No interior deste sobre incluirase un CD que conteña exclusivamente as fotografías presentadas co seu título como nome do arquivo. Estes nomes, así como o pseudónimo, figurarán tamén visibles na carátula do CD. - Xunto ao CD, no interior do sobre grande incluirase un sobre pequeno co pseudónimo escrito no seu exterior. No interior deste sobre introducirase unha folla cos seguintes datos: - Pseudónimo, nome, apelidos, NIF, dirección completa, teléfono e correo electrónico do autor. - Título das fotografías, cunha breve explicación do lugar e data na que foi realizada. - Declaración responsable asinada comprensiva da aceptación destas Bases, da autoría, orixinalidade e inexistencia de premios das fotografías presentadas, e da cesión das mesmas ao Concello de Narón para seren utilizadas en carteis, calendarios, exposicións, folletos e publicidade e propaganda do Concello, sen dereito a indemnización algunha por este feito. - Así mesmo, no interior do sobre grande incluiranse opcionalmente as fotografías en papel co título e o pseudónimo escritos na parte traseira.9. O lugar de presentación será o rexistro da Casa do Concello (Praza de Galicia, s/n, CP 15570, Narón), entre as 8:30 h. do día 17/09/2018 ata as 13:00 h. do 28/09/2018. Para poder garantir o anonimato dos participantes, non se entregará xustificante algún da entrega dos sobres. Ao remate do prazo de presentación establecido, publicarase na web do Concello o listado de pseudónimos participantes no concurso.10. O fallo do xurado, que será inapelable, farase público na prensa e na web do Concello no prazo de trinta días naturais, a contar desde a finalización do prazo de presentación establecido.11. Os premios serán entregados simbolicamente nun acto público en data e lugar que se dará a coñecer nos medios anteriores con suficiente antelación, sen prexuízo de que nos días seguintes ao acto se realice o efectivo ingreso do premio na conta bancaria do beneficiario.12. Cada concursante que resulte premiado deberá achegar a seguinte documentación: - Copia do DNI, no caso de non estar esta xa en posesión do Concello. - Declaración responsable na que conste que non está incurso en ningunha das causas que determina o artigo 13 da Lei 38/2003, do 17 de novembro, xeral de subvencións, que está ao corrente das súas obrigas tributarias (Estado, Comunidade Autónoma e Concello de Narón) e fronte á Seguridade Social, e que non é debedor por resolución de procedencia de reintegro de subvención. - Ficha bancaria cos datos da conta na que se realizará o ingreso, no caso de non estar esta xa en posesión do Concello. - Modelo 145 de Facenda (Comunicación de datos ao pagador). 13. O Concello de Narón resérvase a facultade decisoria no caso de controversia á hora de interpretar estas Bases.14. As presentes Bases publicaranse no Boletín Oficial da Provincia da Coruña.15. Establécense os seguintes medios para a obtención de calquera información adicional: - Correo electrónico: a. fernandez@naron. es - Teléfono: 981337700 ext.1517 Narón, 3 de xullo de 2018 A alcaldesa Marian Ferrreiro Díaz.